Tervetuloa seuraamaan sarjaamme Löytöretki Jumalan Sanaan.
Puhumme tänään enkeleistä. Katsotaan, mitä Sanassa sanotaan.
Kaikki Jumalan enkelit palvovat Jeesusta Hepr. 1:n mukaan.
Heillä on tehtävänään auttaa meitä, jotka perimme autuuden, pelastuksen.
Puhuin viimeksi Room. 12:1-2:sta, -
jonka mukaan voimme tietää Jumalan tahdon.
Uskoon tulleet kyselevät usein, mitä he saavat tehdä: -
"Saanko vielä tupakoida? Saanko suudella tyttöystävääni?"
He yrittävät saada selville Jumalan tahdon rajat.
Rajojen kysely on tietysti parempi kuin Jumalasta pois kääntyminen.
Mutta on vielä parempi kysellä kuin hienon ravintolan tarjoilija: -
"Miten muuten voisin palvella, Herra?"
Voimme pyytää Jumalalta johdatusta, viisauden ja tiedon sanoja.
Jaak. 1:5:n mukaan hän antaa meille aina viisautta, jos emme epäile.
Täydellistä Jumalan edessä on toimia Jeesuksen tavoin -
ja elää yhä läheisemmässä yhteydessä Jumalaan.
Näin voimme erottaa Pyhässä Hengessä, mitä Jumala haluaa tehdä.
Kuulemme yhä tarkemmin, mitä Jumala tahtoo meidän sanovan.
Siten toimimme ja rakastamme Jeesuksen tavoin.
Me voimme toimia niin. Meidäthän on kutsuttu opetuslapsiksi, -
joita Jumala opettaa ja joissa Sana alkaa tulla todeksi.
Jeesus on Sana. Pyhä Henki jakaa meille Jumalan Sanaa ja neuvoja.
Jumala tahtoo meidän tottelevan häntä välittömästi.
Jumala sanoo kansalleen Israelille yhä uudelleen nämä sanat, -
joita kuulee toistettavan myös Israelin maassa: -
"Shma jisrael adonai elohenu adonai echad."
Laulan ne teille. Shma jisrael, -
adonai elohenu, adonai echad.
"Kuule. Kuuntele ja kuule, Israel.
Herra, sinun Jumalasi on yksi Jumala."
Jeesus sanoi: "Sinulla on korvat, jotta kuulisit."
Jumala haluaa meidän aina kuulostelevan ääntään tarkkaan.
Kuulla on englanniksi hear, kuulos- tella hearken. Ken on hepreaksi kyllä.
Jumala haluaa meidän kuuntelevan ja noudattavan ääntään.
Luetaan Hepr. 3:sta: -
Jeesus noudatti aina Isänsä ohjeita, silloinkin kun piti mennä ristille.
Jos haluamme olla opetuslapsia, Jumalan opettamia, -
meidän täytyy kiinnittää huomiota Pyhän Hengen antamiin ohjeisiin -
sekä Raamatun Sanan ilmoitukseen.
Pyhä Henki voi antaa meille myös henkilökohtaista ilmestystä.
Viimeksi mietimme, miten voimme saada varmuuden siitä, -
onko joku ohje Jumalasta.
Jumalan puhe on aina rauhallista ja täsmää Raamatun Sanaan.
Jumalan ohjeet ovat aina sellaisia, joita Jeesuskin voisi noudattaa.
Jumalan puhe on kuin hänen viisautensa: -
puhdasta, rauhaisaa, lempeää, taipuisaa, täynnä laupeutta -
ja hyviä hedelmiä, tasapuolista ja teeskentelemätöntä.
Kuuntelepa, mitä Hepr. 3:ssa sanotaan.
"Sentähden, niinkuin Pyhä Henki sanoo: -
'Tänä päivänä, jos te kuulette hänen äänensä, -
älkää paaduttako sydämiänne, niinkuin teitte katkeroituksessa, -
kiusauksen päivänä erämaassa, -
jossa teidän isänne minua kiusasivat ja koettelivat..."
Israel koetteli Jumalan kärsivällisyyttä.
"...vaikka olivat nähneet minun tekojani neljäkymmentä vuotta; -
sentähden minä vihastuin tähän sukupolveen ja sanoin: -
'Aina he eksyvät sydämessään'; -
mutta he eivät oppineet tuntemaan minun teitäni; -
ja niin minä vihassani vannoin: 'He eivät pääse minun lepooni'."
He eivät koskaan päässeet Israeliin vaan kuolivat erämaassa.
Hepr. 3:12: -
"Katsokaa, veljet, ettei vain kenelläkään teistä ole -
paha, epäuskoinen sydän, niin että hän luopuu elävästä Jumalasta..."
Meidän täytyy kuunnella Jumalan ohjeita ja luottaa niihin.
"...vaan kehoittakaa toisianne joka päivä, -
niin kauan kuin sanotaan: 'tänä päivänä', -
ettei teistä kukaan synnin pettämänä paatuisi..."
Paatuminen on hyvin petollista, hankalaa ja viettelevää.
Sydämesi on epäuskoinen. Keksit perusteluja.
Et ole enää opetuslapsi, jota Herra voisi opettaa.
Kysyin nuorena uskovana Bill Brightilta, Loren Cunninghamilta, -
Veli Andreakselta, Demos Shakarianilta ja Derek Princeltä, -
näiltä Jumalan miehiltä, mitä piirrettä he arvostivat eniten nuorissa, -
jotka he kutsuivat työyhteyteensä.
Jokainen heistä vastasi samoin: opetettavuus.
Sellaiset ihmiset kuuntelevat, ovat nöyriä ja oppivat.
Jumalakin arvostaa opetettavissa olevaa, -
joka kuuntelee hänen ääntään ja noudattaa sitä.
Kansa ei päässyt Jumalan lupaamaan Israeliin epäuskonsa vuoksi.
Jumala kyllä halusi heidän pääsevän Israeliin, -
mutta epäuskonsa vuoksi he eivät luottaneet häneen -
eivätkä seuranneet häntä. Siunaus jäi puuttumaan.
Kun kuulostelemme Herran ääntä ja Pyhän Hengen neuvoa, -
enkelit pääsevät meitä auttamaan.
Uskon itse, että enkelit pitävät nuoret uskovat poissa vaikeuksista.
Uskon, että heidän tehtävänsä on pääasiassa varjella meitä.
Kun olin nuori uskova, eräs tyttö halusi suudella minua.
Olin niin nuori uskossa, etten tiennyt, mikä oli oikein.
Tuntui kuitenkin siltä, ettei lähentely ollut oikein.
Ajattelin, että antaa hänen touhuta. Olen itse passiivinen.
Mutta kiitos Herralle, huoneeseen tuli enkeli.
Nukuin kahdella vierekkäin työnnetyllä sängyllä, joiden päällä oli patja.
Enkeli työnsi sängyt erilleen, niin että putosin välistä lattialle.
Nauroin nauramistani Herran ilossa.
Ymmärsin Herran pelastaneen minut moraalittomuudesta.
Tämä tapahtui erään pastorin kotona, ja tyttö oli pastorin tytär.
Vihollinen tahtoi houkutella hänet väärään ja minutkin mukaan.
Kuunnelkaa, nuoret uskovat. Passiivinenkin synti on syntiä.
Älä tee väärin äläkä anna toisten tehdä sinulle vääriä asioita.
Pyydä Herralta apua. Hän auttaa sinua toimimaan oikein.
Raamatun mukaan on olemassa uskon lepo, -
jossa lopetamme omat tekomme ja ponnistelumme.
Siinä levossa luotamme vain Jumalaan ja seuraamme häntä.
Kun elämme Jumalan hyvässä tahdossa -
ja kyselemme Herralta aktiivisesti hänen toiveitaan, -
enkelit avaavat meille ovia ja Jumalan mahdollisuuksia.
Mutta kun elämme Jumalan täydellisessä tahdossa, -
pysymme uskon levossa ja noudatamme Herran tahtoa heti, -
silloin uskon enkelien pääsevän auttamaan meitä eniten.
He vaikuttavat ihmisiin, niin että saamme mielisuosion.
Mahdottomalta näyttävätkin ovet avautuvat meille.
Viimeksi kerroin, miten pääsin kohtaamaan presidentti Trumpin.
Enkelten vaikutuksesta Trumpin tapaaminen onnistui.
Voisin kertoa satoja esimerkkejä Jumalan antamasta mielisuosiosta.
Haluan kertoa, miten opin tämän.
Profeetta Joy Dawson ja hänen miehensä pastori Jim Dawson -
pyysivät minua 1983 auttamaan heidän poikaansa Johnia -
YWAM:in evankelioimistapahtumassa Los Angelesin olympialaisissa.
Heillä oli jo 120 tapahtumaa suunniteltuna sinne.
Kun saavuin Los Angelesiin, Pyhä Henki sanoi minulle: -
"Teidän pitää suunnitella 120:n sijasta 1200 tapahtumaa."
Pyhä Henki neuvoi minua joka päivä seuraavan 6 viikon ajan, -
mitä tehdä ja sanoa. Me suunnittelimme ne 1200 tapahtumaa.
Ne kaikki pidettiin, ja moni tuli Herran luo.
Tapahtumilla oli hyvä vaikutus koko Los Angelesiin 1984.
Kymmenen vuoden kuluttua olin Moskovassa -
Kansainvälisen kristillisen kauppakamarin kokouksessa.
Olin välittänyt Herran sanan Gunnar Olsonille, ICCC:n perustajalle -
3 vuotta aiemmin: Puolivuotiskokous täytyisi pitää 1992 Jerusalemissa -
ja 1994 Moskovassa.
1992 liikemiesten piti saada tietoa Jumalan lupauksista Israelille.
1994 heitä piti auttaa ymmärtämään, -
mikä heidän vastuunsa olisi juutalaisten muutossa Israeliin.
He muuttaisivat entisen Neuvostoliiton alueelta vasta 20-30 vuoden päästä, -
mutta liikemiesten täytyi alkaa valmistautumaan.
Raamatussa on monessa jakeessa juutalaisten paluusta.
Steven Lightle sanoi eilen illalla löytäneensä niitä 60.
Itse olen löytänyt niitä 45. Täytyy katsoa Stevenin muistiinpanoja.
Jakeissa sanotaan, että Jumala haluaa viedä kansansa Israeliin, -
jotta me juutalaiset olemme siellä Jeesuksen saapuessa.
Eivät kaikki juutalaiset ole siellä Jeesuksen palatessa, -
mutta hän kutsuu kansaansa Israeliin, muun muassa minua.
Järjestän parhaillaan toista asuntoa Israeliin -
ja toivon, että siitä tulee pysyvä kotini.
Olen saanut julistaa Israelin synagogissa uutta liittoa.
Jumala on avannut ovia hallituksen ja armeijan työntekijöiden luo.
Olen saanut kertoa evankeliumia myös koululaitoksessa.
Pyrin puhumaan viisaasti.
Käytän Vanhaa testamenttia kuten Apollos ja Paavali.
Näytän juutalaisille uuden liiton Vanhan testamentin kirjoituksista.
Se on ihanaa. Hes. 36:27:ssa meille luvataan Pyhä Henki.
Jesajassa meille luvataan uusi liitto. Jeremiassa siitä kerrotaan lisää: -
Jumala neuvoo meitä. Hän on meidän Jumalamme, me hänen kansansa.
Hän auttaa meitä elämään yhteydessään. Valtavaa.
New Agen kannattajat unelmoivat yhteydestä Jumalaan - jos häntä on.
Mutta hän on olemassa.
Hänen ilossaan, rauhassaan ja rakkaudessaan on mahdollista elää.
Meillä on valtava sanoma kerrottavana, ja kerron sitä iloiten.
Uuden liiton viimeisenä lupauksena Jumala antaa syntimme anteeksi -
ja unohtaa ne inhottavuudet. Samoin hän haluaa sinunkin unohtavan ne.
Palasin Israelista muutama viikko sitten.
On ihmeellistä, miten Jumala avaa ovia evankeliumin julistukseen.
Miten Jumala tuo elämäämme enkeleitä? Mitä he tekevät?
Jan Willem van der Hoeven kutsui minut kotiinsa tuolla Israelin matkalla.
En halunnut kuitenkaan käyttää hänen vieraanvaraisuuttaan -
hyväkseni liian kauan. Sain rukouksessa, että viisi päivää riitti.
Ystäväni Micha'el Ben David, musta- ihoinen juutalainen New Yorkista, -
rakastaa Herraa ja on naimisissa hienon naisen kanssa.
He asuvat Jerusalemissa. Heillä on yksi lapsi ja toinen tulossa.
Olin asunut Micha'elin luona, ennen kuin hän meni naimisiin.
Kysyin häneltä, tietäisikö hän minulle asuntoa.
Hän kertoi naapuristaan, joka tarvitsi vuokralaista.
Menin rouvan taloon.
Kyseessä ei ollut sattuma vaan johdatettu kohtaaminen.
Nainen oli ollut 20 vuotta vastuussa -
koko ulkoministeriön viestinnästä mediaan, suurlähetystöihin jne.
Hänen nimessä on Dassi tai Hadassa.
Oli ihanaa asua tämän mahtavan rouvan kotona.
Hän oli kuin äitihahmo kaikille ulkoministeriön viestintäihmisille.
Minulla on hyväntekeväisyysjärjestö nimeltä International Artists & Media.
Perustin sen 30 vuotta sitten. Se rekisteröidään huomenna Suomessa.
En ole puhunut siitä aiemmin TV7:ssa, -
koska emme ole olleet rekisteröityneet täällä. Puhun siitä joskus lisää, -
jos ihmiset haluavat tulla työn tukijoiksi.
Olin siis Dassin luona Jerusalemissa Jumalan johdatuksesta, -
koska olen halunnut ilosanoman pääsevän Israelin viestintämaailmaan.
Halusin myös Israelin viestivän muualle, mitä siellä tapahtuu.
Ruotsin uutisissa lainataan vain palestiinalaisia lähteitä.
Israelin puolta asioista ei kuulla, -
koska se sulki vuosia sitten kansain- välisten suhteiden toimistonsa -
Hasbaran, joka keskittyi läpinäkyvään viestintään.
Olin tavannut tämän ulkoministeriön toimiston johtajan -
ja olin luvannut hänelle, että tekisin kaikkeni toimiston avaamiseksi.
Kerroin lupauksesta hänen hautajaisissaan hänen lapsilleen.
Silloin luoksemme asteli Benjamin Netanjahu.
Hän odotti kauempana mutta kuuli, mistä puhuimme.
Tuolloin sain kätellä häntä ensimmäistä kertaa.
Viikon päästä hän budjetoi 10 miljoonaa dollaria -
kansainvälisten suhteiden toimiston uudelleen avaamiseksi.
Jumala johdatti minut ulkoministeriön entisen viestintäjohtajan kotiin.
Uskon johdatettuihin kohtaamisiin, jotka enkelit järjestävät.
Jos olemme joustavia voidaksemme seurata Hengen johdatusta, -
hän avaa meille ovia. Palaan nyt aiempaan kertomukseeni.
1984 olin vastuussa tapahtumien järjestämisestä olympialaisissa.
1994 olin Moskovassa ICCC:n kokouksessa.
Istuin siellä kahden ystävän välissä.
Pyhä Henki kysyi minulta: "Rory, mitä näet?" Vastasin: "En mitään."
Meidän täytyy harjaantua kuulemaan ja näkemään.
Kuulemme, kun luotamme Herran lupaukseen neuvoa meitä.
Voimme nähdä Hengessä, mitä hän haluaa näyttää, -
kun odotamme hänen ilmoittavan asioita.
Kun vastasin, etten näe mitään, Pyhä Henki sanoi: "Katso hengen silmin."
Kun aloin katsella uskossa odottaen, että Jumala näyttää jotain, -
näin selvästi kahden enkelin ilmestyvän.
Toinen esitteli itsensä Miikaeliksi, Israelin ylienkeliksi.
Hänen puhuessaan Jumalan läsnäolo oli niin voimakas, -
että saatoin tuskin hengittää viiteen minuuttiin.
Hän sanoi, että kaikki saamani profetiat olivat totta.
Olin saanut niitä Kathryn Kuhlmanin, Steven Lighten, -
Jan Willemin ja monen muun kautta.
Totta olivat myös Jumalan sydämelleni puhumat asiat.
Miikael puhui kutsumuksestani lopun aikojen rakkauden apostolina -
ja apostolina Israelille.
En kutsu itseäni apostoliksi. Kerron vain, mitä Jumala sanoi.
Antiokiassa oli vanhimpia, jotka toimivat opettajina ja apostoleina.
Pyhä Henki käski heitä erottamaan tietyt henkilöt tiettyyn tehtävään.
Kaupungin seurakunnan vanhimmat erottivat Paavalin ja Barnabaan -
apostoleiksi. Minäkin odotan, -
että Jerusalemissa seurakunnan vanhimmat vihkivät minut -
kutsumukseni tehtävään, kun asetun sinne ja kun Herra johdattaa.
Katsoin enkeliä. Hänellä oli minulle paljon asiaa.
Hän sanoi mm, näin: "Opit Los Angelesin olympialaisissa -
tiedon sanojen toimimisesta ja Jumalan ohjeiden noudattamisesta.
Nyt saat oppia enkelien toiminnasta."
En sano nyt "näin sanoo Herra". Kerron vain, mitä Miikael sanoi.
Periaatteet ovat kaikille samat.
Hän sanoi näin viitaten uskon lepoon, josta luimme Heprealaiskirjeestä: -
"Sinun ei tarvitse tehdä kuin kaksi asiaa. Pysy uskon levossa.
Se tarkoittaa sitä, ettei ole mistään huolissaan -
vaan päättää luottaa Jumalaan ja hänen lupauksiinsa kaikessa.
Meidän ei tarvitse auttaa Jumalaa omalla järjellämme tai aikeillamme.
Kyseessä on lapsenkaltainen, kurin- alainen lepo ja luottamus Jumalaan.
Miikael kehotti minua myös noudattamaan Hengen ohjeita heti.
Hän sanoi myös: "Älä auta meitä. Me autamme sinua.
Saat kaiken tarvitsemasi juutalaisten muuton järjestämiseksi.
Sinun ei tarvitse ilmoitella asioista. Luoksesi tulee lentäjiä.
Sinulle järjestetään lentokoneet, polttoaine, yhteydet hallitukseen -
ja kaikki tarvitsemasi. Pysy vain uskon levossa ja tottele välittömästi."
Eilen illalla tapasin Suomessa ensimmäistä kertaa lennonjohtajan.
Hän kertoi Jumalalta 25 vuotta aiemmin saamastaan kutsusta.
Tämä lentäjä ja lennonjohtaja on opiskellut exodusta varten -
venäjää ja hepreaa voidakseen auttaa juutalaisia palaamaan kotiin.
Tapasin myös helikopterin kuljettajan, joka omistaa pienen lentoyhtiön.
Pyhä Henki oli valmistanut häntä exodukseen 20 vuoden ajan.
Tunnen myös Lähetyslentäjien värvääjän, joka on SAS:n lentäjä.
Pyhä Henki on kehottanut häntäkin auttamaan juutalaisia kotiin.
Yli 120 lentäjää on kertonut minulle haluavansa osallistua tähän työhön.
Meillä on sopimukset lentoyhtiöiden kanssa, -
että voimme käyttää yli sataa lentokonetta ilmaiseksi.
Näin arkkienkelin myös viisi päivää myöhemmin.
Olin saanut sopimuksen 12 Iljushin 62T-lentokoneesta, -
joiden tukikohta on Sevastopolissa Krimillä.
Tuo sopimus on yhä voimassa. Halleluja.
Nykyään meillä on yli sata konetta valmiina.
Se tarkoittaa, että voimme lennättää maahan humanitääristä apua -
ja tuoda samalla koneella juutalaisia kotiin Israeliin.
Minulla on ollut lupa seitsemältä Israelin hallitukselta tuoda heidät.
Mutta Pyhä Henki sanoi, että exodus tapahtuu vasta sitten, -
kun Putinin kausi on ohi, koska hän suojelee juutalaisia.
Kerron lopuksi vielä siitä, miten enkelit meitä auttavat.
He toimivat monin tavoin, ja heitä on kaksi kertaa enemmän kuin riivaajia.
Älä yritä käskeä enkeleitä äläkä etsi heidän seuraansa -
mutta tiedä, että he varjelevat sinua.
He auttavat sinua kohtaamaan Jumalan tarkoittamia ihmisiä -
ja avaavat sinulle ovia, jotta asiat tapahtuvat Jumalan tavalla.
Enkeli Miikael sanoi seuraavasta lähetysmatkastani: -
"Älä tee mitään muita järjestelyjä, kuin mitä olet jo tehnyt."
Olin ostanut vain lentoliput.
Päädyin puhumaan yli 100 miljoonalle ihmiselle TV:ssä Keski-Aasiassa.
Seuraavassa ohjelmassa kerron siitä matkasta lisää, -
koska haluan kertoa siitä, miten levittää ihmisille ilosanomaa.
Kun seuraamme johdatusta, sanoma leviää hämmästyttävän laajalle.
Kiitos kun olit mukana. Rukoilen vielä lopuksi.
Herra, kiitos veljistä ja sisarista. Auta heidät uskon lepoon, -
ja tottelemaan ohjeitasi välittömästi. Aamen.
Hei, TV7 on kutsunut minut rohkaisemaan teitä Jumalan Sanalla.
TV7:ssa julistetaan Sanaa hyvin suoraselkäisesti.
2. Kor. 8:ssa kerrotaan, että ihmiset antoivat iloisesti ahdingossaankin.
2. Kor. 9:ssä sanotaan, että ne, jotka niukasti kylvävät, niukasti niittävät.
Mutta ne, jotka kylvävät runsaasti, niittävät runsaasti.
Antamalla TV7:lle kylvät hyvään maahan.
Myös omat tarpeesi Jumala täyttää.
Suomennos: Annamari Kortelainen